amanoisuno/poet huggingface dataset:
寧州道中 楊夔
城枕蕭關路，胡兵日夕臨。唯憑一炬火，以慰萬人心。春老雪猶重，沙寒草不深。如何驅匹馬，向此獨閑吟。
尋九華王山人 楊夔
下馬扣荊扉，相尋春半時。捫蘿盤磴險，疊石渡溪危。松夾莓苔徑，花藏薜荔籬。臥雲情自逸，名姓厭人知。
金陵逢張喬 楊夔
殊鄉會面時，辛苦兩情知。有志年空過，無媒命共奇。吟餘春漏急，語舊酒巡遲。天爵如堪倚，休驚鬢上絲。
送鄒尊師歸洞庭 楊夔
眾島在波心，曾居舊隱林。近聞飛檄急，轉憶臥雲深。賣藥唯供酒，歸舟只載琴。遙知明月夜，坐石自開襟。
送日東僧游天臺 楊夔
一瓶離日外，行指赤城中。去自重雲下，來從積水東。攀蘿躋石徑，掛錫憩松風。回首雞林道，唯應夢想通。
題甘露寺 楊夔
高殿拂雲霓，登臨想虎溪。風勻帆影眾，煙亂鳥行迷。北倚波濤闊，南窺井邑低。滿城塵漠漠，隔岸草萋萋。虛閣延秋磬，澄江響暮鼙。客心還惜去，新月掛樓西。
送張相公出征 楊夔
得意在當年，登壇秉國權。漢推周勃重，晉讓趙宣賢。儒德尼丘降，兵鈐太白傳。援毫飛鳳藻，發匣吼龍泉。曆火金難耗，零霜桂益堅。從來稱玉潔，此更讓朱妍。鴛鷺臻門下，貔貅擁帳前。去知清朔漠，行不費陶甄。獻畫符中旨，推誠契上玄。願將班固筆，書頌勒燕然。
題鄭山人郊居 楊夔
穀口今逢避世才，入門瀟灑絕塵埃。漁舟下釣乘風去，竹軒相對無言語，盡日南山不欲回。
題宣州延慶寺益公院 楊夔
嘿坐能除萬種情，臘高兼有賜衣榮。講經舊說傾朝聽，長年門外無塵客，時見元戎駐旆旌。
寄當陽袁皓明府 楊夔
高人為縣在南京，竹繞琴堂水繞城。地古既資攜酒興，百里甚堪留惠愛，莫教空說魯恭名。
送杜郎中入茶山修貢 楊夔
一道澄瀾徹底清，仙郎輕棹出重城。采蘋虛得當時稱，謝公攜妓東山去，何似乘春奉詔行。
送鄭谷 楊夔
春江瀲瀲清且急，春雨濛濛密複疏。一曲狂歌兩行淚，送君兼寄故鄉書。
自敘 杜建徽
中劍斫耳缺，被箭射胛過。為將須有膽，有膽即無賈。
游西湖 沈韜文
□□□□□□□，菰米蘋花似故鄉。不是不歸歸未得，好風明月一思量。
贈和龍妙空禪師 王繼勳
白麵山南靈慶院，茅齋道者雪峰禪。只棲雲樹兩三畝，誰知今日秋江畔，獨步醫王闡法筵。
題建造寺 劉乙
曾看畫圖勞健羨，如今親見畫猶粗。減除天半石初泐，我來一聽支公論，自是吾身幻得吾。
句 劉乙
掃石雲隨帚，耕山鳥傍人。
和贈和龍妙空禪師 夏鴻
翰林遺跡鏡潭前，孤峭高僧此處禪。出為信門興化日，道果已圓名已遂，即看千匝繞香筵。
題青草湖神祠 劉山甫
壞牆風雨幾經春，草色盈庭一座塵。自是神明無感應，盛衰何得卻由人。
漢宗廟樂舞辭 張昭
高廟明靈再啟圖，金根玉輅幸神都。巢阿丹鳳銜書命，薦櫻鶴館笳簫咽，酌鬯金楹劍佩趨。星俎雲罍兼魯禮，薦豆奉觴親玉幾，配天合祖耀璿樞。受厘飲酒皇歡洽，
農家 顏仁郁
夜半呼兒趁曉耕，羸牛無力漸艱行。時人不識農家苦，將謂田中穀自生。
山居 顏仁郁
柏樹松陰覆竹齋，罷燒藥灶縱高懷。世間應少山間景，雲繞青松水繞階。
春日寓感 王延彬
兩衙前後訟堂清，軟錦披袍擁鼻行。雨後綠苔侵履跡，也解為詩也為政，儂家何似謝宣城。
哭徐夤 王延彬
延壽溪頭歎逝波，古今人事半銷磨。昔除正字今何在，所謂人生能幾何。